[{"text_idx": "#000002", "text": "Cadarnhaodd yr aelodau hefyd y byddai Rona Aldrich yn parhau yn ei ro\u0302l fel Is-Gadeirydd y Cyngor Llyfrau, ro\u0302l y mae wedi ei chyflawni ers 2015."}, {"text_idx": "#000003", "text": "Ar o\u0302l ei phenodi, dywedodd Linda Tomos: \u2018Rwyf yn edrych ymlaen at gydweithio a\u0302\u2019m cyd-ymddiriedolwyr a staff talentog y Cyngor Llyfrau i ddarparu strategaeth gyffrous ac uchelgeisiol ar gyfer y pum mlynedd nesaf, gan gryfhau\u2019r sector a chyrraedd cynulleidfaoedd newydd ar draws Cymru.\u2019"}, {"text_idx": "#000005", "text": "Hoffwn hefyd dalu teyrnged i\u2019r cyfraniad a\u2019r gefnogaeth ddibrin eithriadol a gafwyd gan yr Athro M. Wynn Thomas dros ei gyfnod o 20 mlynedd fel Cadeirydd. Mae ei arweinyddiaeth wedi ein cynorthwyo i lywio\u2019n ffordd drwy rai cyfnodau heriol gan ein cryfhau fel sefydliad ac edrychaf ymlaen at gydweithio gyda Linda, Rona a Bwrdd yr Ymddiriedolwyr i adeiladu ar ei etifeddiaeth.\u2019"}, {"text_idx": "#000006", "text": "Dywedodd yr Athro M. Wynn Thomas: \u2018Bu\u2019n fraint ac yn bleser digymysg i fod yn Gadeirydd y Cyngor, ac i\u2019w weld yn tyfu yn gorff cenedlaethol o bwys sy bellach yn gwasanaethu holl ddiwydiant cyhoeddi egni\u0308ol y genedl."}]